als_Latn dik_Latn sag_Latn
Tiranë, NOA.al
- Sipas MeteoAlb, në të njëjtat kushte atmosferike vendi ynë do të mbetet edhe gjatë ditës së shtunë, pasi i gjithë territori shqiptar do të jetë nën ndikimin e vranësirave dhe shirave të dobët. Gjatë mesditës do të ketë intervale të shkurtra kthjellimesh, kryesisht në zonat e ulëta dhe bregdetare. Kjo situatë e motit të paqëndrueshëm do të mbete prezent edhe gjatë pasdites për pasojë në Ultësirën Perëndimore do të dominojë vranësirat dhe shirat lokale, ndërsa zonat malore verilindore dhe juglindore do të kenë vranësira dhe shira më të dendur. Edhe gjatë natës atmosfera do të mbetet e pa stabilizuar.
Temperaturat e ajrit do të mbeten konstante në të dy vlerat si në ato minimale dhe në maksimale. Era do të fryjë mesatare si në tokë dhe në det me shpejtësi 35 km/h nga drejtimi Jugperëndimor, kjo do të bëjë që dallgëzimi në det të jetë 3 ballë.
Europa
Europa Veriore do të dominohet nga moti i paqëndrueshëm. Reshjet në këto rajone do të jenë kryesisht dëbore, kjo si pasojë e temperaturave të ulëta, por intensiteti i tyre do të jetë i ulët. Gjithashtu edhe Ishujt Britanike dhe një pjesë e Mesdheut do të jenë me vranësira dhe reshje shiu, të cilat gjatë mesditës do të pësojnë zhvendosje më në brendësi të kontinentit, konkretisht drejt Francës. Reshje më të konsiderueshme shiu do të përjetojnë Ishujt Britanike dhe Portugalia veriore, ku problematikë do të paraqiten stuhitë e forta të erës, të cilat do të shkaktojnë dallgëzim të lartë në det.
Në pjesën tjetër të kontinentit Europian parashikohet që të mbetet e njëjta situatë meteorologjike pasi moti i kthjellet do të jetë dominues. /a.s/noa.al
epo_Latn als_Latn als_Latn por_Latn als_Latn als_Latn